SPRÁVA KOMISIE EURÓPSKEMU PARLAMENTU A RADE ŠIESTA FINANČNÁ SPRÁVA KOMISIE EURÓPSKEMU PARLAMENTU A RADE O EURÓPSKOM POĽNOHOSPODÁRSKOM ZÁRUČNOM FONDE ROZPOČTOVÝ ROK 2012 /* COM/2013/0657 final */





OBSAH 1........... ROZPOČTOVÝ POSTUP. 3 2........... HOTOVOSTNÁ POZÍCIA A HOSPODÁRENIE S ROZPOČTOVÝMI PROSTRIEDKAMI 6 3........... PLNENIE ROZPOČTU EPZF ZA ROK 2012. 8 4........... POZNÁMKY K PLNENIU ROZPOČTU EPZF NA ROK 2012. 9 5........... PLNENIE ROZPOČTU NA STRANE PRIPÍSANÝCH PRÍJMOV.. 11 6........... ČLENENIE PODĽA DRUHU VÝDAVKOV.. 12 Príloha 1 Príloha 2 Príloha 3 Príloha 4-I Príloha 4-II Príloha 5 Príloha 6 || Rozpočtový postup pre viazané rozpočtové prostriedky EPZF na rok 2012 Podiel rozpočtu EPZF na rozpočte EÚ na rozpočtové roky 2006 až 2012 Analýza plnenia rozpočtu EPZF – Rozpočtový rok 2012 Analýza plnenia rozpočtu EPZF – Rozpočtový rok 2012. Pripísané príjmy. C4 Analýza plnenia rozpočtu EPZF – Rozpočtový rok 2012. Pripísané príjmy. C5 Plnenie rozpočtu EPZF podľa článku a členského štátu – Rozpočtový rok 2012 Vývoj členenia výdavkov EPZF na rozpočtové roky 2007 až 2012 Poznámka: K tejto správe je pripojený podrobný pracovný dokument Komisie. Úplné znenie tohto pracovného dokumentu (v anglickom jazyku) a pripojených tabuliek (v anglickom jazyku) bude takisto zverejnené na internetovej stránke GR pre poľnohospodárstvo „Europa“ (http://ec.europa.eu/agriculture/cap-funding/financial-reports/eagf/index_en.htm). 1. ROZPOČTOVÝ POSTUP[1] 1.1. Návrh rozpočtu na rok 2012 Komisia prijala návrh rozpočtu (ďalej len „NR“) na rok 2012 a predložila ho rozpočtovému orgánu dňa 20. apríla 2011. Viazané rozpočtové prostriedky navrhnuté pre Európsky poľnohospodársky záručný fond (EPZF) v rámci okruhu 2 finančného rámca na roky 2007 – 2013 dosiahli spolu výšku 44 179,7 milióna EUR. Dňa 25. júla 2011 prijala Rada svoju pozíciu k návrhu rozpočtu na rok 2012, pričom znížila objem viazaných rozpočtových prostriedkov pre EPZF o 535,5 milióna EUR v porovnaní s NR Komisie, a to na 43 644,2 milióna EUR. Na druhej strane 26. októbra 2011 prijal Európsky parlament svoju pozíciu k návrhu rozpočtu na rok 2012, pričom zvýšil objem viazaných rozpočtových prostriedkov pre EPZF o 271,9 milióna EUR v porovnaní s NR Komisie, a to na 44 451,6 milióna EUR. 1.2. Opravný list na rok 2012 Komisia prijala 25. októbra 2011 opravný list (ďalej len „OL“) č. 3 k NR na rok 2012, v ktorom stanovila požiadavku na viazané rozpočtové prostriedky pre EPZF na 44 091,6 milióna EUR. Táto suma bola o 88,1 milióna EUR nižšia v porovnaní so sumou uvedenou v návrhu rozpočtu. Tento pokles súvisel najmä so zvýšením predpokladaných dostupných pripísaných príjmov v roku 2012 o 291 miliónov EUR. Konkrétne predpokladané pripísané príjmy dosahovali v NR na rok 2012 výšku 791 miliónov EUR. Táto suma sa zvýšila opravným listom na rok 2012 o 1 010 miliónov EUR. 1.3. Prijatie rozpočtu na rok 2012 V novembri 2011 sa v rámci zmierovacieho postupu dosiahla dohoda o rozpočte EPZF na rok 2012. Dňa 1. decembra 2011 prijal Európsky parlament rozpočet EPZF na rok 2011. Rozpočet obsahoval tieto viazané a platobné rozpočtové prostriedky: – viazané rozpočtové prostriedky vo výške 43 603,4 milióna EUR a platobné rozpočtové prostriedky vo výške 43 601,3 milióna EUR na trhové opatrenia v poľnohospodárstve a na priamu pomoc (oblasť politiky 05 – Poľnohospodárstvo a rozvoj vidieka), – viazané rozpočtové prostriedky vo výške 335,8 milióna EUR a platobné rozpočtové prostriedky vo výške 245,5 milióna EUR na veterinárne a fytosanitárne opatrenia (oblasť politiky 17 – Zdravie a ochrana spotrebiteľov), – viazané rozpočtové prostriedky vo výške 30,5 milióna EUR a platobné rozpočtové prostriedky vo výške 29,1 milióna EUR na rybárske trhy (oblasť politiky 11 – Námorné záležitosti a rybárstvo). Celkové viazané rozpočtové prostriedky EPZF vyčlenené v rozpočte dosahujú výšku 43 969,6 milióna EUR a celkové platobné rozpočtové prostriedky EPZF výšku 43 876 miliónov EUR. Rozdiel medzi objemom viazaných a platobných rozpočtových prostriedkov vyplýva z toho, že na určité opatrenia, ktoré vykonáva priamo Komisia, sa používajú diferencované rozpočtové prostriedky. Tieto opatrenia sa týkajú najmä propagácie poľnohospodárskych produktov, politických strategických a koordinačných opatrení v oblasti poľnohospodárstva a rybárstva, ako aj veterinárnych a fytosanitárnych opatrení. Konkrétne z odhlasovaných viazaných rozpočtových prostriedkov na oblasť politiky 05 vo výške 43 603,4 milióna EUR bolo vyčlenených 3 230,8 milióna EUR na trhové opatrenia v rámci kapitoly 05 02, 40 510,7 milióna EUR bolo vyčlenených na priamu pomoc v rámci kapitoly 05 03, 192,7 milióna EUR bolo vyčlenených na audit poľnohospodárskych výdavkov v rámci kapitoly 05 07 a 45,8 milióna EUR na politickú stratégiu a koordináciu v rámci kapitoly 05 08. Podrobnosti nájdete v prílohe 1. 1.4. Príjmy pripísané EPZF[2] V súlade s článkom 34 nariadenia Rady (ES) č. 1290/2005 o financovaní Spoločnej poľnohospodárskej politiky sa príjmy pochádzajúce z finančných opráv podľa rozhodnutí o súlade, z nezrovnalostí a z odvodov za mlieko považujú za príjmy pripísané na financovanie výdavkov EPZF. Podľa týchto pravidiel sa pripísané príjmy môžu využívať na financovanie výdavkov EPZF. V prípade, že sa časť týchto príjmov nevyužije, automaticky sa prenesie do nasledujúceho rozpočtového roka. V čase vyhotovenia rozpočtu na rok 2012 sa vykonal odhad príjmov, pokiaľ ide o sumu, ktorá sa mala podľa očakávania vybrať v priebehu rozpočtového roku 2012, ako aj pokiaľ ide o sumu, ktorá sa podľa očakávania mala preniesť z rozpočtového roku 2011 do rozpočtového roku 2012. Odhad dosahoval výšku 1 010 miliónov EUR a bol zohľadnený pri prijímaní rozpočtu na rok 2012 rozpočtovým orgánom. Konkrétne: – príjmy z opráv na základe overenia súladu sa odhadovali na 600 miliónov EUR a príjmy z nezrovnalostí sa odhadovali na 150 miliónov EUR, pričom príjmy z odvodov za mlieko sa odhadovali na 55 miliónov EUR, suma pripísaných príjmov, ktorá sa mala podľa očakávania vybrať počas rozpočtového roku 2012, sa teda odhadovala na 805 miliónov EUR, – suma pripísaných príjmov, ktorá sa mala podľa očakávania preniesť z rozpočtového roku 2011 do rozpočtového roku 2012, sa odhadovala na 205 miliónov EUR. Komisia v rozpočte na rok 2012 vyčlenila tieto pôvodne odhadované pripísané príjmy vo výške 1 010 miliónov EUR na dva režimy. Konkrétne: – 310 miliónov EUR vyčlenila na operačné fondy pre organizácie výrobcov v odvetví ovocia a zeleniny, a – 700 miliónov EUR na režim jednotnej platby (priamu pomoc). Rozpočtový orgán na tieto dva režimy nakoniec schválil rozpočtové prostriedky vo výške 496 miliónov EUR a 30 472 miliónov EUR v uvedenom poradí v súlade s návrhmi Komisie. Súčet uvedených schválených rozpočtových prostriedkov a pripísaných príjmov zodpovedá celkovému odhadu dostupných rozpočtových prostriedkov vo výške 806 miliónov EUR na operačné fondy pre organizácie výrobcov v sektore ovocia a zeleniny a 31 172 miliónov EUR na režim jednotnej platby. 1.5. Dočasné reštrukturalizačné sumy v sektore cukru[3] Dočasné reštrukturalizačné sumy v sektore cukru stanovené v článku 11 nariadenia Rady (ES) č. 320/2006 sa považujú za pripísané príjmy určené na financovanie reštrukturalizačnej pomoci v sektore cukru a ďalšej pomoci v rámci Fondu na reštrukturalizáciu v sektore cukru. Za hospodárske roky 2006/2007 až 2008/2009 sa tieto sumy týkali množstevných kvót na cukor, inulínový sirup a izoglukózu pridelených prevádzkovateľom v každom členskom štáte a zaplatili ich do fondu členské štáty. V čase zostavovania rozpočtu na rok 2012 sa predpokladalo, že sa z rozpočtového roku 2011 do rozpočtového roku 2012 prenesie suma 832,2 milióna EUR. 1.6. Podiel rozpočtu EPZF na celkovom rozpočte EÚ Podiel konečného rozpočtu (viazaných rozpočtových prostriedkov) EPZF na celkovom rozpočte EÚ na obdobie rokov 2006 – 2012 sa uvádza v prílohe 2. 2. HOTOVOSTNÁ POZÍCIA A HOSPODÁRENIE S ROZPOČTOVÝMI PROSTRIEDKAMI 2.1. Hospodárenie s rozpočtovými prostriedkami 2.1.1. Rozpočtové prostriedky dostupné na rozpočtový rok 2012 v EUR || Výdavková časť rozpočtu (1) || Viazané rozpočtové prostriedky || Platobné rozpočtové prostriedky || Príjmová časť rozpočtu (PP) (2) || Prognózy 1. Pôvodné rozpočtové prostriedky EPZF, z toho: || 43 969 637 305 || 43 875 978 049 || 1. Overenie súladu || 600 000 000 1a. Rozpočtové prostriedky v rámci zdieľaného hospodárenia || 43 540 900 000 || 43 540 900 000 || 2. Nezrovnalosti || 150 000 000 1b. Rozpočtové prostriedky v rámci centralizovaného priameho hospodárenia (3) || 428 737 305 || 335 078 049 || 3. Odvody za nadprodukciu od výrobcov mlieka || 55 000 000 2. Opravný rozpočet č. 6/2012 || -65 420 000 || 17 000 000 || 4. Dočasné reštrukturalizačné sumy v sektore cukru (4) || 0 3. Prevod do/z EPZF v roku || 71 000 || 10 614 720 || Predpokladané PP spolu || 805 000 000 4. Konečné rozpočtové prostriedky EPZF, z toho: || 43 904 288 305 || 43 903 592 769 || || 4a. Rozpočtové prostriedky v rámci zdieľaného hospodárenia || 43 540 900 000 || 43 540 900 000 || || 4b. Rozpočtové prostriedky v rámci priameho centralizovaného hospodárenia || 363 388 305 || 362 692 769 || || (1) Rozpočtové prostriedky uvedené v rozpočte na rok 2012 po odpočítaní predpokladaných pripísaných príjmov, ktoré sa majú vybrať v roku 2012, a pripísaných príjmov prenesených z rozpočtu na rok 2011 do rozpočtu na rok 2012 v súlade s článkom 10 nariadenia Rady (ES) č. 1605/2002. (2) PP: Pripísané príjmy, ktoré sa majú vybrať. V príjmovom riadku nie sú uvedené žiadne sumy (p. m.)[4], ale predpokladaná suma je uvedená v rozpočtových poznámkach. (3) 78 % viazaných rozpočtových prostriedkov sa týka výdavkov na veterinárne a fytosanitárne opatrenia v rámci oblasti politiky 17 – Zdravie a ochrana spotrebiteľa. Zvyšok sa týka výdavkov na politickú stratégiu a koordináciu v rámci oblasti politiky 05 – Poľnohospodárstvo a rozvoj vidieka (15 %) a výdavkov na rybárske trhy v oblasti politiky 11 – Námorné záležitosti a rybárstvo (7 %). (4) Tento príjem sa používa ako zdroj rozpočtových prostriedkov na vyplatenie pomoci z Fondu na reštrukturalizáciu v sektore cukru. Tento fond ukončil činnosť dňa 30. septembra 2012. 2.1.2. Plnenie rozpočtu z hľadiska rozpočtových prostriedkov na rozpočtový rok 2012 v EUR || Plnenie z hľadiska viazaných rozpočtových prostriedkov || Plnenie z hľadiska platobných rozpočtových prostriedkov Zdieľané hospodárenie (1) || 44 495 484 915.34 || 44 495 484 915.34 Výdavky v rámci centralizovaného priameho hospodárenia || 359 808 478,00 || 347 851 305,54 Spolu (vrátane Fondu na reštrukturalizáciu v sektore cukru) Fond na reštrukturalizáciu v sektore cukru Spolu (okrem Fondu na reštrukturalizáciu v sektore cukru) || 44 855 293 393,34 109 698 527,03 44 745 594 866,31 || 44 843 336 220,88 109 698 527,03 44 733 637 693,85 (1) Viazané sumy. Viazané rozpočtové prostriedky a platobné rozpočtové prostriedky mínus pripísané príjmy prijaté v rámci zdieľaného hospodárenia: 43 588 043 789,62 EUR. Za rozpočtový rok 2012 dosiahli použité viazané rozpočtové prostriedky skutočnú výšku 44 855 293 393,34 EUR, zatiaľ čo platobné rozpočtové prostriedky dosiahli skutočnú výšku 44 843 336 220,88 EUR. 2.1.3. Plnenie rozpočtu z hľadiska schválených rozpočtových prostriedkov – Výdavky Komisie v rámci centralizovaného priameho hospodárenia v EUR || Výdavky v rámci centralizovaného priameho hospodárenia || Viazané rozpočtové prostriedky || Zrušené záväzky || Platobné rozpočtové prostriedky || Prenosy do roku 2013 (2) Rozpočtové prostriedky (C1) (1) || 363 388 305,00 || – || 362 692 769,11 || – Plnenie (C1) || 358 622 779,47 || – || 341 045 358,37 || 16 140 424,02 Zrušené rozpočtové prostriedky || 4 765 525,53 || – || 5 506 986,72 || – (1) C1 označuje schválené rozpočtové prostriedky. Táto suma obsahuje opravný rozpočet 6/2012, ktorý zahŕňa presuny do/z EPZF: -65 349 000,00 EUR vo viazaných rozpočtových prostriedkoch a 27 614 720,11 EUR v platobných rozpočtových prostriedkoch. (2) Prenos do roku 2013 iba pri nediferencovaných rozpočtových prostriedkoch. Z rozpočtu na rok 2012 boli vyčlenené viazané rozpočtové prostriedky vo výške 363,4 milióna EUR na výdavky v rámci centralizovaného priameho hospodárenia. Suma vo výške 358,6 milióna EUR bola viazaná v roku 2012. Zostatok týchto rozpočtových prostriedkov vo výške 4,8 milióna EUR bol zrušený. 74,4% viazaných rozpočtových prostriedkov sa týka výdavkov v oblasti politiky 17 – Veterinárne a fytosanitárne opatrenia. Zvyšok sa týka oblasti politiky 05 – Poľnohospodárstvo a rozvoj vidieka (17,2 %) a oblasti politiky 11 – Rybárstvo (8,4 %). Pokiaľ ide o výdavky v rámci priameho hospodárenia Komisie, väčšina vyčerpaných viazaných rozpočtových prostriedkov EPZF sú diferencované rozpočtové prostriedky. Automatický prenos do roku 2013, ktorý sa týka len nediferencovaných rozpočtových prostriedkov, dosahuje výšku 16,1 milióna EUR. 2.2. Mesačné platby 2.2.1. Mesačné platby členským štátom v rámci zdieľaného hospodárenia 2.2.1.1. Mesačné platby na úhradu výdavkov V článku 15 nariadenia Rady (ES) č. 1290/2005 z 21. júna 2005 o financovaní spoločnej poľnohospodárskej politiky[5] sa uvádza, že „mesačné platby na výdavky realizované akreditovanými platobnými agentúrami členských štátov v priebehu referenčného mesiaca realizuje Komisia...“ Mesačné platby každému členskému štátu sa prevedú najneskôr tretí pracovný deň druhého mesiaca nasledujúceho po mesiaci, v ktorom boli výdavky vynaložené. Mesačné platby sú náhradou čistých výdavkov (po odpočítaní príjmov), ktoré už boli vynaložené a sú splatné na základe mesačných vyhlásení, ktoré predkladajú členské štáty[6]. Mesačné zaúčtovanie výdavkov a príjmov sa kontroluje a opravuje na základe podrobného vyhlásenia[7]. Tieto platby sa okrem toho stávajú konečnými po overení, ktoré vykoná Komisia na základe postupu schválenia účtov. Na platby uskutočnené členskými štátmi od 16. októbra 2011 do 15. októbra 2012 sa vzťahuje systém mesačných platieb. Zostávajúce platby uskutočňuje v prípade obmedzeného počtu opatrení priamo Komisia. V rozpočtovom roku 2012 dosiahli čisté uskutočnené mesačné platby po odpočítaní opráv vyplývajúcich zo schválenia účtov a iných opráv celkovú výšku 43 588 043 789,62 EUR. 2.2.1.2. Rozhodnutia o mesačných platbách za rok 2012 Komisia prijala na rozpočtový rok 2012 dvanásť rozhodnutí o mesačných platbách. Okrem toho bolo v decembri 2012 prijaté dodatočné rozhodnutie o mesačných platbách, ktorým sa upravili už poskytnuté mesačné platby o celkové výdavky zaúčtovateľné v danom roku. 3. PLNENIE ROZPOČTU EPZF ZA ROK 2012 3.1. Čerpanie rozpočtových prostriedkov EPZF Rozpočtové záväzky za rok 2012 boli plne vyčerpané a čerpanie platobných rozpočtových prostriedkov dosiahlo mieru 99,9 % po zohľadnení pripísaných príjmov za prenesený rok a po vylúčení čerpania z Fondu na reštrukturalizáciu v sektore cukru. Plnenie rozpočtu tak predstavuje 44 745,6 milióna EUR. Tieto výdavky boli financované z pôvodných rozpočtových prostriedkov použitím celej sumy pripísaných príjmov prenesených z roku 2011 vo výške 441,5 milióna EUR a použitím časti pripísaných príjmov vybraných v roku 2012 vo výške 408,9 milióna EUR z celkových 899,6 milióna EUR. V oblasti politiky 05 – Poľnohospodárstvo a rozvoj vidieka predstavovali výdavky na trhové opatrenia sumu 3 406 miliónov EUR a výdavky na priamu pomoc 40 880 miliónov EUR. Výdavky vynaložené na určité trhové opatrenia a priamu pomoc prevýšili schválené rozpočtové prostriedky a boli čiastočne pokryté presunmi rozpočtových prostriedkov z iných položiek rozpočtu a čiastočne príjmom, ktorý bol pripísaný rozpočtu EPZF. Okrem toho uvedená celková vyčerpaná suma zahŕňa výdavky vo výške 30,5 milióna EUR na oblasť politiky 11 – opatrenia týkajúce rybárskych trhov, ako aj výdavky vo výške 268,4 milióna EUR na oblasť politiky 17 – Veterinárne a fytosanitárne opatrenia. Podrobnejšie informácie o plnení rozpočtu podľa oblasti politiky sú uvedené v prílohe 3. V prílohe 5 sa uvádza členenie výdavkov na trhové opatrenia, priame platby a audit poľnohospodárskych výdavkov podľa článkov a členských štátov. 4. POZNÁMKY K PLNENIU ROZPOČTU EPZF NA ROK 2012 Ďalej v texte sa uvádza stručný komentár k čerpaniu rozpočtových prostriedkov EPZF na rok 2012, ako aj k použitiu pripísaných príjmov dostupných v roku 2012, ktorý vychádza z podrobností uvedených v prílohe 3. 4.1. Kapitola 05 02: Intervencie na poľnohospodárskych trhoch 4.1.1. Úvod Celkovo sa z tejto kapitoly rozpočtu vyplatilo 3 406 miliónov EUR, pričom 3 230,8 milióna EUR pochádzalo zo schválených rozpočtových prostriedkov a 177,4 milióna EUR z pripísaných príjmov, ktoré boli použité na výdavky vynaložené v sektore ovocia a zeleniny. Zostatok pripísaných príjmov vo výške 143,4 milióna EUR vybraných v roku 2012 bol prenesený do roku 2013. (Pozn.: Podrobnosti pre tento sektor sú uvedené ďalej v bode 4.1.3). Z položiek, v ktorých sa rozpočtové prostriedky nedočerpali, boli dostupné rozpočtové prostriedky presunuté do iných položiek rozpočtu, aby sa podľa potreby pokryli dodatočné výdavky. 4.1.2. Potravinové programy Členské štáty takmer úplne vyčerpali prostriedky z plánu na rozdelenie potravín osobám v najväčšej núdzi na rok 2012. Členské štáty okrem toho zaplatili nevyrovnané zostatky administratívnych a prepravných nákladov na plány z predchádzajúcich rokov. To viedlo k prečerpaniu rozpočtových prostriedkov na rok 2012 o 15,1 milióna EUR. 4.1.3. Ovocie a zelenina Výdavky v tomto sektore dosiahli výšku 1 071,2 milióna EUR a ich prečerpanie bolo spôsobené v prvom rade výdavkami vynaloženými členskými štátmi na pomoc skupinám výrobcov na predbežné uznanie, a to pre vysoký počet skupín výrobcov, ktoré sa zapojili do tejto schémy až po oznámení členských štátov z januára 2011, z ktorého vychádzal odhad rozpočtu na rok 2012. Pokiaľ ide o operačné fondy pre organizácie výrobcov, výdavky členských štátov boli nižšie v porovnaní s odhadom potrieb v rozpočte na rok 2012, pretože platby ich prvých splátok na plány schválené na rok 2012 boli nižšie ako pôvodné odhady a nakoniec nevyplatili odhadovanú zostatkovú sumu v rámci opatrení E-coli. Na záver, čo sa týka Programu podpory konzumácie ovocia v školách, niektoré členské štáty vynaložili výdavky, ktoré nedosiahli výšku rozpočtových prostriedkov pridelených na školský rok 2011/12, a zároveň do konca rozpočtového roka 2012 nevynaložili žiadne výdavky na školský rok 2012/13, ktorý sa začal 1. augusta 2012. Tieto výdavky budú vynaložené a vykázané v rámci rozpočtu na rok 2013. 4.1.4. Výrobky odvetvia vinohradníctva a vinárstva Hlavným financovaným opatrením sú tu vnútroštátne podporné programy v odvetví vinohradníctva a vinárstva, na ktoré členské štáty vynaložili o niečo nižšie výdavky v porovnaní so sumami predpokladanými v ich programoch. Avšak prostriedky zo všetkých ostatných programov naplánovaných v rámci tejto schémy boli plne vyčerpané, čoho výsledkom je celková miera čerpania rozpočtových prostriedkov na rok 2012 vyše 98,4 %. V porovnaní so sumou stanovenou v rozpočte vznikli členským štátom nižšie výdavky aj na platby nevyrovnaných zostatkov schémy klčovania ukončenej v roku 2011. 4.1.5. Mlieko a mliečne výrobky Nedočerpanie v tomto sektore vyplýva v prvom rade z nižších výdavkov vynaložených členskými štátmi na pomoc na súkromné skladovanie masla z dôvodu nižšieho objemu masla skladovaného v rámci tejto schémy a ďalej na mlieko v školách z dôvodu distribúcie menšieho množstva ako bolo uvedené v rozpočte na rok 2012. Treba však pripomenúť, že v rozpočte na rok 2012 bola táto položka rozpočtovým orgánom navýšená o 9 miliónov EUR oproti pôvodným potrebám vo výške 81 miliónov EUR požadovaným Komisiou v jej opravnom liste č. 3/2012. 4.1.6. Hovädzie a teľacie mäso Zníženie sadzieb vývozných náhrad za mäso a živé zvieratá z apríla 2012 viedlo k nedočerpaniu rozpočtu v tomto článku o 7,5 milióna EUR v prípade vývozu čerstvého a zmrazeného mäsa a o 1,3 milióna EUR v prípade vývozu živých zvierat. 4.2. Kapitola 05 03: Priama pomoc Schválené rozpočtové prostriedky v tejto kapitole rozpočtu na rok 2012 dosiahli výšku 40 510,7 milióna EUR, zatiaľ čo platby dosiahli výšku približne 40 880 miliónov EUR. Táto úroveň výdavkov EPZF v roku 2012 bola vyššia ako v roku 2011, najmä vzhľadom na pokračujúce zavádzanie tejto pomoci krajinám EÚ-12 v danom roku. Naplánovalo sa financovanie časti režimu jednotnej platby z pripísaných príjmov, čo viedlo k tomuto zjavnému prečerpaniu pokrytému z týchto príjmov, ako sa plánovalo. Výdavky vynaložené na určité ďalšie schémy v tejto kapitole boli pokryté prostredníctvom presunov schválených rozpočtových prostriedkov z iných položiek rozpočtu. 4.3. Kapitola 05 07: Audit poľnohospodárskych výdavkov 4.3.1. Článok 05 07 01: Kontrola poľnohospodárskych výdavkov Tento článok zahŕňa najmä sumy pripísané do rozpočtu EPZF prostredníctvom opráv vyplývajúcich zo schválenia účtov a z nedodržania lehôt pre platby príjemcom. Avšak tento rok Komisia vykonala kladné opravy účtov členských štátov v celkovej výške približne 28,5 milióna EUR vrátane záporných opráv uložených členským štátom na základe sankcií za nedodržanie platobných lehôt v rámci položky rozpočtu 05 07 01 06. Rozpočtové prostriedky na rok 2012, ktoré prijal rozpočtový orgán, určené na výdavky na záporné opravy vyplývajúce zo schválenia účtov v tej istej položke dosiahli sumu 200 miliónov EUR. Komisia uzavrela tento účet tým, že presunula schválené rozpočtové prostriedky vo výške 228,6 milióna EUR z iných rozpočtových položiek, ktoré neboli dočerpané. Vzhľadom na schválenie účtov z predchádzajúcich rokov Komisia v danom roku vykonala kladné opravy vo výške 36,2 milióna EUR. V rozpočte na rok 2012 neboli vyčlenené žiadne rozpočtové prostriedky na tieto kladné opravy, ktoré boli nakoniec financované presunmi schválených rozpočtových prostriedkov v rovnakej výške z iných položiek rozpočtu. 5. PLNENIE ROZPOČTU NA STRANE PRIPÍSANÝCH PRÍJMOV 5.1. Príjmy pripísané EPZF Pripísané príjmy, ktoré boli skutočne prenesené z roku 2011 do roku 2012, predstavovali 441,5 milióna EUR a v celej výške sa použili na financovanie výdavkov v rozpočtovom roku 2012 v súlade s článkom 10 nariadenia o rozpočtových pravidlách. Touto sumou sa pokryli výdavky vo výške 10,8 milióna EUR na operačné fondy pre organizácie výrobcov v sektore ovocia a zeleniny a vo výške 430,7 milióna EUR na režim jednotnej platby. Pokiaľ ide o pripísané príjmy vybraté v roku 2012, v prílohe 4-I sa uvádza, že tieto príjmy dosiahli výšku 899,6 milióna EUR a ich zdrojom boli: – opravy vyplývajúce z postupu overenia súladu, ktoré dosiahli výšku približne 674,8 milióna EUR, – príjmy z nezrovnalostí, ktoré predstavovali približne 160,7 milióna EUR, – príjmy z odvodov za mlieko, ktoré dosiahli výšku asi 64,1 milióna EUR. Časť pripísaných príjmov vo výške 408,9 milióna EUR vybraných v roku 2012 bola použitá počas daného roka. Suma približne 166,5 milióna EUR sa použila na pokrytie výdavkov vynaložených v danom roku na operačné fondy pre organizácie výrobcov v sektore ovocia a zeleniny, zatiaľ čo zostatok vo výške 242,4 milióna EUR sa použil na pokrytie výdavkov vynaložených v danom roku na priamu pomoc. Zostatok pripísaných príjmov vybratých v roku 2012 vo výške 490,7 milióna EUR sa automaticky preniesol do rozpočtu na rok 2013 s cieľom financovať rozpočtové potreby v danom roku. Podrobnejšie informácie sú uvedené v prílohách 4-I a 4-II. 5.2. Pripísané príjmy týkajúce sa dočasných reštrukturalizačných súm v sektore cukru V súlade s právnymi predpismi sa od novembra 2009 nevybrali od členských štátov žiadne nové dočasné reštrukturalizačné sumy. Avšak v roku 2012 boli vykázané nezrovnalosti vo výške 7,8 milióna EUR. Celkové pripísané príjmy dostupné pre Fond na reštrukturalizáciu v sektore cukru preto predstavujú súčet uvedenej sumy a sumy 856,8 milióna EUR prenesenej z roka 2011 a prevyšujúcej sumu 832,2 milióna EUR stanovenú v rozpočte na rok 2012, pretože platby členských štátov na konci roka 2011 boli nižšie, ako sa očakávalo. Po tom, čo sa členským štátom uhradila čistá suma 109,7 milióna EUR vynaložená na pomoc z Fondu na reštrukturalizáciu v sektore cukru (pozri ďalej bod 6.3), bol k dispozícii po ukončení činnosti dočasného fondu na reštrukturalizáciu dňa 30. septembra 2012 zostatok približne 754,9 milióna EUR. V súlade s článkom 1 ods. 3 nariadenia (ES) 320/2006 sa táto suma stala pripísaným príjmom EPZF. Podrobnejšie informácie sú uvedené v prílohách 4-I a 4-II. 5.3. Fond na reštrukturalizáciu v sektore cukru Náhrady členským štátom za platby na pomoc týkajúcu sa reštrukturalizačných opatrení, na pomoc na diverzifikáciu alebo na pomoc na rafináciu cukru dosiahli čistú sumu 109,7 milióna EUR. Tieto formy pomoci sa uhradili členským štátom z pripísaných príjmov v hodnote uvedenej v bode 5.2. Podrobnosti nájdete v prílohe 3. 6. ČLENENIE PODĽA DRUHU VÝDAVKOV Celkové výdavky EPZF predstavujú 44 745,6 milióna EUR (okrem Fondu na reštrukturalizáciu v sektore cukru). Tieto výdavky sa ďalej v texte členia na najvýznamnejšie oznamovacie kategórie s uvedením percentuálneho podielu, ktorý tvoria na celkových výdavkoch EPZF na rok 2012: Skladovanie Výdavky na skladovanie dosiahli výšku 17,4 milióna EUR. Táto suma predstavuje hlavne výdavky vynaložené na súkromné skladovanie masla a olivového oleja. Vývozné náhrady Suma vyplatených vývozných náhrad dosiahla 146,7 milióna EUR, t. j. 0,3 % celkovej sumy, a týkala sa najmä hovädzieho, hydinového a bravčového mäsa, vajec a výrobkov neuvedených v prílohe I. Ostatné trhové opatrenia Okrem skladovania a vývozných náhrad výdavky na ostatné trhové opatrenia predstavovali 3 344,5 milióna EUR, t. j. 7,5 % z celkových ročných výdavkov. Táto kategória pokrýva hlavne výdavky týkajúce sa obilnín, potravinových programov, olivového oleja, ovocia a zeleniny, vína, POSEI a sušeného krmiva, mlieka a mliečnych výrobkov, hovädzieho, teľacieho a bravčového mäsa. Tieto výdavky obsahujú aj iné menšie sumy a zahŕňajú opravy, ktoré sú výsledkom finančného schválenia účtov. Priame platby Výdavky na priame platby dosiahli výšku 40 880 miliónov EUR, t. j. 91,4 % z celkových výdavkov. Priame výdavky v rámci centralizovaného hospodárenia Tieto výdavky dosiahli výšku 359,8 milióna EUR, t. j. 0,8 % vyplatila priamo Komisia a pokrývali prevažne výdavky na veterinárne a fytosanitárne opatrenia, ako aj na poľnohospodárske účtovníctvo, zisťovania o štruktúre fariem, informácie o SPP, atď. Rozvoj vidieka v rámci záručnej sekcie bývalého EPUZF Na tieto programy už nemožno vyčleniť žiadne viazané rozpočtové prostriedky. Členské štáty v súčasnosti uzatvárajú tieto programy a spätne vymáhajú neoprávnene zaplatené sumy. Konečná čistá suma vymožená na základe tohto rozpočtového článku sa rovnala 2,8 milióna EUR. Vývoj tohto členenia podľa druhu výdavkov v období rokov 2007 – 2012 je uvedený v prílohe 6. [1] Tento postup je uvedený v prílohe 1. [2] Tieto sumy nie sú zahrnuté v príjmových riadkoch rozpočtu (článok 670 – príjmy pripísané EPZF), uvádzajú sa však v rozpočtových poznámkach k tomuto článku. [3] Tieto sumy nie sú zahrnuté v príjmových riadkoch rozpočtu (článok 680 – dočasné reštrukturalizačné sumy v sektore cukru), uvádzajú sa však v rozpočtových poznámkach k tomuto článku. [4] p. m.: „pour mémoire“. [5] Ú. v. EÚ L 209, 11.8.2005, s. 1. [6] Členské štáty predkladajú tieto mesačné vyhlásenia o výdavkoch 10. deň mesiaca N+1. [7] Členské štáty (podľa tabuľky 104) predkladajú podrobné vyhlásenia 20. deň mesiaca N+1.